**Ministru kabineta rīkojuma projekta "Par apropriācijas pārdali"**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma "Par valsts budžetu 2020. gadam" 42. pants, kas nosaka, ka finanšu ministram, veicot apropriāciju pārdales ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām, ir tiesības veikt apropriācijas pārdali citiem mērķiem no prioritārajiem pasākumiem 2018.—2020. gadam, prioritārajiem pasākumiem 2019. gadam un prioritārajiem pasākumiem 2020.—2022. gadam piešķirtā finansējuma, ja ir pieņemts Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu optimālu Prokuratūras struktūrvienību izvietošanu darbam piemērotās telpās Rīgā, 2018. gadā tika uzsākta nekustamā īpašuma Aspazijas bulvārī 7, Rīgā rekonstrukcija, paredzot tajā izvietot Prokuratūras struktūrvienības, kuras šobrīd atrodas vairākos dažādos nekustamajos īpašumos.  Saskaņā ar Ministru kabineta 2017. gada 21. septembra rīkojuma Nr. 525 "Par finansējuma piešķiršanu Latvijas Republikas Prokuratūrai nekustamā īpašuma Aspazijas bulvārī 7, Rīgā, nomas maksas, aprīkojuma, pārcelšanās un citu saistīto izdevumu segšanai" 2. punktu Finanšu ministrijai (valsts akciju sabiedrībai "Valsts nekustamie īpašumi" (turpmāk – VNĪ)) dots uzdevums nodrošināt objekta Aspazijas bulvārī 7, Rīgā, būvniecības darbu pabeigšanu līdz 2020. gada 31. decembrim, nosakot, ka plānotais nomas līguma sākuma termiņš ir 2021. gada 1. janvāris.  Tomēr būvobjekts "Ēkas pārbūve un pielāgošana Latvijas Republikas Prokuratūras vajadzībām, Aspazijas bulvārī 7, Rīgā" tika pieņemts ekspluatācijā ātrāk kā plānots - 2020. gada 31. augustā un objekts no būvdarbu veicēja tika pieņemts 2020. gada 6. novembrī.  Saskaņā ar likumu "Par vidēja termiņa budžeta ietvaru 2020., 2021. un 2022. gadam" 2020. gadam un turpmākajiem gadiem Prokuratūras budžetā ir paredzēts finansējums:  1. ilgtermiņa saistībām nekustamā īpašuma Aspazijas bulvārī 7, Rīgā, nomas maksas izdevumu segšanai VNĪ 2021. gadā un turpmākajos gados 25 989 360 *euro* apmērā (līdz 2040. gadam (ieskaitot) katru gadu 1 299 468 *euro*);  2. nekustamā īpašuma Aspazijas bulvārī 7, Rīgā, uzturēšanas (komunālo pakalpojumu) izdevumu segšanai 2021. gadā un turpmāk katru gadu 128 520 *euro* apmērā;  3. aprīkojuma iegādes izdevumu segšanai 2020. gadā 1 343 732 *euro* apmērā;  4. izdevumu segšanai, kas saistīti ar pārcelšanos uz nekustamo īpašumu Aspazijas bulvārī 7, Rīgā, 2021. gadā 35 938 *euro* apmērā.  Ņemot vērā to, ka finansējums nomas maksas un uzturēšanas izdevumu segšanai nekustamajā īpašumā Aspazijas bulvārī 7, Rīgā, Prokuratūrai ir paredzēts tikai no 2021. gada 1. janvāra, bet objekta būvniecības darbi ir pabeigti ievērojami ātrāk par noteikto nomas maksas sākuma termiņu, ēkas Aspazijas bulvārī 7, Rīgā, uzturēšanas (tai skaitā teritorijas uzkopšanu) un komunālo izdevumu finansējums jāparedz jau no 2020. gada 6. novembra par kopējo summu 37 297 *euro*apmērā.  Iespējamie risinājumi uzturēšanas un komunālo izdevumu nekustamajā īpašumā Aspazijas bulvārī 7, Rīgā segšanai un finansējuma avoti.  Valsts budžeta pieprasījumā 2018.-2020. gadam Prokuratūra, lai nodrošinātu piemērotus darba apstākļus Ģenerālprokuratūras ēkā izvietoto prokuratūras struktūrvienību darbiniekiem, pieprasīja papildu finansējumu remontdarbu veikšanai prokuratūras ēkā Kalpaka bulvārī 6, Rīgā.  Finansējums ēkas Kalpaka bulvārī 6, Rīgā remontdarbiem tika pieprasīts, pamatojoties uz VNĪ, kā nekustamā īpašuma pārvaldītāja un apsaimniekotaja, 2017. gadā Prokuratūrai iesniegto veicamo remontdarbu uzskaitījumu. Kā primārie tika norādīti remontdarbi:   * ēkas maģistrālās elektrolīnijas nomaiņa; * apkures sistēmas rekonstrukcija; * galvenās fasādes renovācija un fasādes logu atjaunošana; * pamatu un pagrabu sienu hidroizolācijas remonts*.*   Papildu finansējums prioritārajam pasākumam "Prokuratūras struktūrvienību ēkas Kalpaka bulvārī 6, Rīgā remontdarbi" 2018.-2020. gadam tika atbalstīts, un saskaņā ar likumu "Par vidēja termiņa budžeta ietvaru 2018., 2019. un 2020. gadam" 2020. gadam tika piešķirts finansējums 1 308 300 *euro* apmērā, kura ietvaros tika plānots veikt ēkas galvenās fasādes renovāciju ar logu atjaunošanu.  2018. gada sākumā VNĪ veica nekustamā īpašuma ēkas Kalpaka bulvārī 6, Rīgā padziļinātu tehniskā stāvokļa apsekošanu un bojājumu noteikšanu. Analizējot ēkas atkārtotas tehniskās izpētes rezultātus, VNĪ kā nekustamā īpašuma pārvaldītājs secinājis, ka ēkā ir nepieciešama renovācija un ir nepieciešami lieli kapitālieguldījumi, kā arī veicamo darbu apjomu nevarēs paveikt ieplānotā finansējuma un laika ietvaros, un ir jāpārskata ieplānoto remontdarbu prioritātes. Lai iepazīstinātu ar savu redzējumu par ēkas remonta jautājumiem un ar to saistītiem papildus pasākumiem, 2018. gada vasarā VNĪ organizēja prezentāciju, piedāvājot nevis ēkas renovācijas plānu, bet pilnīgi citu risinājumu, tas ir, piedāvāja Prokuratūrai izskatīt iespēju pārvietot Ģenerālprokuratūras ēkā, Kalpaka bulvārī 6 izvietotās struktūrvienības uz citām telpām.  Šādā situācijā, saņemot no VNĪ vadības atzinumu, ka ēkai ir nepieciešama pilna renovācija, kā arī jaunu redzējumu un priekšlikumus par Prokuratūras ēkas renovācijas pasākumu iespējamo risinājumu variantiem, veikt prioritārā pasākuma "Prokuratūras struktūrvienību ēkas Kalpaka bulvārī 6, Rīgā remontdarbi" ietvaros sākotnēji paredzētos finansiāli apjomīgus remontdarbus, lai nodrošinātu pasākuma mērķi - piemērotus darba apstākļus Ģenerālprokuratūras ēkā izvietoto prokuratūras struktūrvienību darbiniekiem -, vairs nebūtu lietderīgi un ekonomiski pamatoti.  Ņemot vērā Ministru kabineta 2019. gada 20. augusta protokola Nr. 35 26. § 22. punktu, daļa no Prokuratūras prioritārajam pasākumam "Prokuratūras struktūrvienību ēkas Kalpaka bulvārī 6, Rīgā remontdarbi" 2020. gadam papildu piešķirtā finansējuma 79 705 *euro* apmērā jau tika novirzīta Prokuratūras vienreizējiem pasākumiem 2020. gadā, t.sk. 47 405 *euro* prioritārajam pasākumam "Prokuratūras struktūrvienības izvietošana pagaidu telpās Elizabetes ielā", 32 300 *euro* prioritārajam pasākumam "Gaisa kondicionieru uzstādīšana prokuratūras struktūrvienību telpās piemērotu darba apstākļu nodrošināšanai". Līdz ar to šobrīd neizlietotais finansējums ir 1 228 595 *euro*.  Sagatavotais rīkojuma projekts paredz atļauju 2020. gadā Prokuratūras pamatbudžeta programmas 01.00.00 "Prokuratūras iestāžu uzturēšana" ietvaros samazināt finansējumu 2018.-2020. gada prioritārajam pasākumam "Prokuratūras struktūrvienību ēkas Kalpaka bulvārī 6, Rīgā remontdarbi" 37 297 *euro* apmērā un izlietot to ēkas Aspazijas bulvārī 7, Rīgā, uzturēšanas (tai skaitā teritorijas uzkopšanu) un komunālo izdevumu segšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Ģenerālprokuratūra, VNĪ un Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. g. | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. g. | izmaiņas, salīdzinot ar vidēja termiņa budžeta ietvaru 2022. g. |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 37 297 | 0 | 0 | 0 | 0 | 0 |
| 2.1. valsts pamatbudžets | 0 | 37 297 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -37 297 | 0 | 0 | 0 | 0 | 0 |
| 3.1. valsts pamatbudžets | 0 | -37 297 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 37 297 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ņemot vērā to, ka jautājums pēc būtības ir saistīts ar valsts budžeta līdzekļu iekšēju pārdali, valsts budžeta ieņēmumi un izdevumi nemainās.  Saskaņā ar VNĪ veiktajiem aprēķiniem, par pamatu ņemot tikai nepieciešamos minimālos uzturēšanas izdevumus, nekustamā īpašuma Aspazijas bulvārī 7, Rīgā uzturēšanas izmaksu segšanai no 2020. gada 6. novembra līdz 31. decembrim nepieciešams finansējums **12 563 *euro*** (inženierkomunikāciju uzturēšana 1487 *euro,* teritorijas uzturēšana 1334 *euro* un fiziskās apsardzes pakalpojumi 9742 *euro*) un komunālo izmaksu segšanai no 2020. gada 6. novembra līdz 31. decembrim nepieciešams finansējums **24 734 *euro*** (ūdens un kanalizācija 333 *euro,* siltumenerģija 15 528 *euro* un elektroenerģija 8873 *euro*).  Nepieciešams papildu finansējums 2020. gadā **37 297*euro*** apmērā.  Rīkojuma projekts paredz atļauju 2020. gadā Prokuratūras pamatbudžeta programmas 01.00.00 "Prokuratūras iestāžu uzturēšana" ietvaros samazināt finansējumu 2018.-2020. gada prioritārajam pasākumam "Prokuratūras struktūrvienību ēkas Kalpaka bulvārī 6, Rīgā remontdarbi" 37 297 *euro* apmērā un izlietot to ēkas Aspazijas bulvārī 7, Rīgā, uzturēšanas (tai skaitā teritorijas uzkopšanu) un komunālo izdevumu segšanai, bez papildu valsts budžeta finansējuma piešķiršanas 2020. gadā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Rīkojuma projekts šo jomu neskar. |

Iesniedzējs:

Ministru prezidenta biedrs,

tieslietu ministrs J.Bordāns

Mickāne 67044512

[Ineta.Mickane@lrp.gov.lv](mailto:Ineta.Mickane@lrp.gov.lv)

Kalniņa 67036771

Liga.Kalnina@tm.gov.lv